b'\n_START_ARTICLE_\nMalala Yousafzai\n_START_SECTION_\nVida\n_START_PARAGRAPH_\nVa n\xc3\xa9ixer a Mingora, la ciutat m\xc3\xa9s gran de la  Vall de Swat, actualment a la prov\xc3\xadncia de Pakistan de Kyber Pakhtukhwa. Es la filla de Ziauddin i Tor Pekai Yousafzai i t\xc3\xa9 dos germans m\xc3\xa9s petits. Malala parla paixtu, urd\xc3\xba i angl\xc3\xa8s. _NEWLINE_Des de ben petita, Malala ha estat envoltada pel m\xc3\xb3n de l\'educaci\xc3\xb3. Durant molts anys, el seu pare, gran defensor del m\xc3\xb3n de l\'educaci\xc3\xb3, va dirigir una escola p\xc3\xbablica a la seva ciutat._NEWLINE_\xc3\x89s coneguda pel seu activisme a favor dels drets dels civils, especialment dels drets de les dones a la vall del riu Swat, on el r\xc3\xa8gim talib\xc3\xa0 va prohibir l\'assist\xc3\xa8ncia a l\'escola de les nenes. [A l\'article Writing back and activism  podem trobar m\xc3\xa9s informaci\xc3\xb3 sobre el seu activisme]. _NEWLINE_A l\'edat de 13 anys, Yousafzai va aconseguir notorietat en escriure un blog per a la BBC sota el pseud\xc3\xb2nim Gul Makai, explicant la seva vida sota el r\xc3\xa8gim del Tehrik i Taliban Pakistan (TTP) i els seus intents de recuperar el control de la vall despr\xc3\xa9s que l\'ocupaci\xc3\xb3 militar els obligu\xc3\xa9s a sortir a les zones rurals. Els talibans van obligar a tancar les escoles privades i es va prohibir l\'educaci\xc3\xb3 de les nenes entre 2003 i 2009. _NEWLINE_En 2016, National Geographic estrena un documental sobre la Nobel de la Pau Malala Yousafzai anomenat He Named Me Malala (dirigit per Davis Guggenheim, premiat amb un Oscar per An Inconvenient Truth) relata la vida extraordin\xc3\xa0ria de la jove: des de la seva estreta relaci\xc3\xb3 amb el seu pare, inspiraci\xc3\xb3 del seu amor per l\' educaci\xc3\xb3, fins als seus apassionats discursos a la ONU._NEWLINE_La hist\xc3\xb2ria de Malala \xc3\xa9s una determinaci\xc3\xb3 i dignitat. El seu activisme i el seu coratge en favor de l\'educaci\xc3\xb3 de les nenes, les dones i totes les persones, ha impulsat a molta gent a tot el m\xc3\xb3n a lluitar pels seus drets. A m\xc3\xa9s, a trav\xc3\xa9s de diversos mitjans de comunicaci\xc3\xb3 va realitzar discursos arreu del m\xc3\xb3n on parlava de la seva hist\xc3\xb2ria. Tal com s\'explica a l\'article Identity Constructions Through Media Discourses. on s\'analitzen els discursos de Malala durant dues fases importants de la seva vida: quan va ser v\xc3\xadctima dels talibans i quan va guanyar el premi Nobel de la Pau.\n_START_SECTION_\nAtemptat\n_START_PARAGRAPH_\nTot va succeir el 9 d\'octubre de 2012 a Mingora, quan va sortir de l\'escola, com qualsevol altre dia i va pujar a l\'autob\xc3\xbas per tornar a casa. Durant el trajecte, dos homes talibans van atracar l\'autob\xc3\xbas on anaven la Malala i les seves amigues. Aleshores, aquests van preguntar qui era la Malala i la van disparar amb un fusell que li va impactar al crani i el coll. Els talibans justificaven aquest fet com una ideologia de la religi\xc3\xb3 de l\'Islam, en la que prohibia que les dones no podien anar a l\'escola. _NEWLINE_La Malala va ser traslladada en helic\xc3\xb2pter a un hospital militar on va ser intervinguda quir\xc3\xbargicament. El m\xc3\xb3n va reaccionar amb horror. El seu pare Ziauddin Yousafzai, es va preparar per al pitjor, per\xc3\xb2 despr\xc3\xa9s de diverses setmanes en coma, Malala va sobreviure i encara que les bales del Talib\xc3\xa0 van canviar la seva vida per sempre, no van fer efecte en la seva determinaci\xc3\xb3 de lluitar perqu\xc3\xa8 les joves de la vall de Swat puguin tenir acc\xc3\xa9s a una educaci\xc3\xb3 gratu\xc3\xafta i obligat\xc3\xb2ria._NEWLINE_Als voltants de l\'escola on estudien les joves agredides, centenars de persones van sortir al carrer a protestar pel fet i els mitjans pakistanesos li han donat una \xc3\xa0mplia cobertura. El 10 d\'octubre de 2012, el ministre de l\'Interior del Pakistan, Rehman Malik, va dir que el pistoler que va disparar a Yousafzai havia estat identificat i avui dia, ha estat jutjat._NEWLINE_L\'atemptat va suscitar la condemna internacional i Malala Yousafzai ha rebut el suport d\'Asif Ali Zardari, Raja Pervaiz Ashraf, Susan Rice, Desmond Tutu i Ban Ki-moon, Barack Obama, Hillary Rodham Clinton, Laura Welch Bush i Madonna. Finalment, el 15 d\'octubre del 2012 va ser traslladada a l\' Hospital Reina Elisabet de Birmingham, al Regne Unit, per seguir amb la seva recuperaci\xc3\xb3.\n_START_SECTION_\nFundaci\xc3\xb3 Malala\n_START_PARAGRAPH_\nDespr\xc3\xa9s de rebre el premi Nobel de la Pau, Malala va crear una fundaci\xc3\xb3 que porta el seu nom al Regne Unit, Malala Fund.    _NEWLINE_Inspirada en la lluita de Malala, aquesta fundaci\xc3\xb3 inverteix i defensa l\'educaci\xc3\xb3 secund\xc3\xa0ria per a les nenes i d\xc3\xb3na visibilitat a les noies adolescents de tot el m\xc3\xb3n.   _NEWLINE_La Fundaci\xc3\xb3 Malala ajuda al fet que les nenes rebin una educaci\xc3\xb3 a trav\xc3\xa9s de NairoBits, una organitzaci\xc3\xb3 sense \xc3\xa0nim de lucre amb base en Nairobi que proporciona educaci\xc3\xb3 en tecnologia de la informaci\xc3\xb3 i les comunicacions a joves marginats.   _NEWLINE_El suport d\'aquesta fundaci\xc3\xb3 permet a noies adolescents que no van a l\'escola, inscriure\'s en el programes NairoBits, inclosos cursos sobre contingut multim\xc3\xa8dia, disseny i desenvolupament web, emprenedors, salut reproductiva i habilitats per a la vida.   _NEWLINE_La Fundaci\xc3\xb3 Malala \xc3\xa9s l\'oportunitat que t\xc3\xa9 tothom de millorar la vida dels milions de nenes que existeixen.                                                      _NEWLINE_\xe2\x80\x9cNo s\xc3\xb3c una sola veu, s\xc3\xb3c moltes\xe2\x80\x9d, Malala Yousafzai\n_START_SECTION_\nPremis\n_START_PARAGRAPH_\nMalala va rebre el Premi Nacional per la Pau el 2011 que atorga Pakistan, per la seva defensa de l\'educaci\xc3\xb3 de les nenes. El grup pro drets dels nens KidsRights Foundation inclo\xc3\xad Y\xc3\xbasafzai entre els nominats per al Premi Internacional dels Nens per la Pau, i fou la primera nena pakistanesa nominada per aquest. _NEWLINE_El maig de 2013 fou guardonada amb el Premi Internacional Catalunya \xc2\xabper la seva determinaci\xc3\xb3 i el seu coratge en la defensa dels drets humans\xc2\xbb. _NEWLINE_El 10 d\'octubre de 2014 va rebre el Premi Nobel de la Pau, juntament amb l\'activista indi Kailash Satyarthi.\n_START_SECTION_\nReflexions\n_START_PARAGRAPH_\nDurant la gala del premi Nobel de la Pau, quan va recollir el reconeixement per la seva lluita i implicaci\xc3\xb3 per defensar els drets de les dones a una educaci\xc3\xb3, en el seu discurs cita textualment:_NEWLINE_\xe2\x80\x9cEl 9 d\xe2\x80\x99octubre de 2012, el Talib\xc3\xa1n em va disparar en la part esquerra del meu front. Van disparar tamb\xc3\xa9 a les meves amigues. Pensaven que les bales ens silenciarien, per\xc3\xb2 s\xe2\x80\x99equivocaven. D\xe2\x80\x99aquell silenci van sorgir milers de veus. La debilitat, la por i la desesperaci\xc3\xb3 van morir. La for\xc3\xa7a, el poder i el coratge van n\xc3\xa9ixer.\xe2\x80\x9d_NEWLINE_En una entrevista a Malala en el programa "El Objectivo" de la cadena televisiva espanyola La Sexta, on li preguntan sobre com li van els seus estudis i ella respon, citant textualment:_NEWLINE_\xc2\xab\xc2\xa0Vull una educaci\xc3\xb3 per a tots i per a mi tamb\xc3\xa9. Per aix\xc3\xb2 dic:_NEWLINE_" Si vull veure a tots els nens anar a l\'escola, he de treballar molt fort per demostrar que l\'educaci\xc3\xb3 \xc3\xa9s important per a mi i per a tots." _NEWLINE_"Tinc dret a l\'educaci\xc3\xb3, a jugar, a cantar, a anar al mercat, el fet que s\'escolti la meva veu\xe2\x80\x9d, deia Malala.'